ན་མོ་གུ་རུ་མཉྫུ་གྷོ་ཥཱ་ཡ། གང་གི་མཚན་སྙན་ཆུ་མདང་གི །ནོར་བུའི་རྣ་
རྒྱན་འཆང་བ་ཡང་། །གདུང་བའི་རྙོག་པ་ཀུན་སེལ་བ། །མཆོག་གསུམ་རིན་ཆེན་ལ་
བཏུད་ནས། །གནོད་སྦྱིན་རྡོ་རྗེ་བདུད་འདུལ་གྱི། །ཐུགས་དམ་བསྐང་བའི་རིམ་པ་
ནི། །བར་ཆད་ཀུན་སེལ་ཞེས་བྱ་བ། །དམ་པའི་མན་ངག་ཇི་བཞིན་བརྗོད། །འདིར་
མགོན་པོ་རྡོ་རྗེ་བདུད་འདུལ་གྱི་ཐུགས་དམ་བསྐང་བ་དང་།
འཕྲིན་ལས་འཆོལ་
བར་འདོད་པས། ཡིད་མཐུན་གྱི་གནས་སུ། འདིའི་བྲིས་སྐུའི་གནས་སུ་མཆོད་
གཏོར་ནང་མཆོད་དམ་རྫས་སྤྱན་གཟིགས་སོགས་རྒྱས་པར་བཤམས་ལ། རང་ཉིད་
ཕྱག་རྡོར་རམ། མི་གཡོ་བའི་ང་རྒྱལ་ལ་གནས་པས། ནང་ཆོད་ཙཎྜ་མཧཱ་རོ་ཥས་
བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཡཾ་ལས་རླུང་། རཾ་ལས་མེའི་
དཀྱིལ་འཁོར་གྱི་སྟེང་དུ། ཨཱཿལས་མི་མགོའི་སྒྱེད་བུ་གསུམ་གྱི་སྟེང་དུ། ཨཱཿལས་ཐོད་
པ་ཡངས་ཤིང་རྒྱ་ཆེ་བའི་ནང་དུ། ཤ་ལྔ་དང་བདུད་རྩི་ལྔ། དེའི་སྟེང་དུ་ཨོཾ་ཨཱཿཧཱུཾ་
གིས་མཚན་པ་ལས་འོད་ཟེར་འཕྲོས། རླུང་གཡོས། མེ་སྦར། ཐོད་པའི་ནང་གི་རྫས་
རྣམས་ཞུ་ཞིང་ཁོལ་བའི་ནང་དུ། ཡི་གེ་གསུམ་པོ་ལྷུང་ནས་ཞུ་བས། ཁ་དོག་དྲི་རོ་
ནུས་པའི་སྐྱོན་སྦྱངས། ཟག་མེད་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་
།
172

ཨཱཿཧཱུཾ་གསུམ་བརྗོད་དེ་བྱིན་གྱིས་བརླབས། མཆོད་རྫས་བསྐང་རྫས་སོགས་ཀྱང་
བསངས་སྦྱངས། སྟོང་པའི་ངང་ལས་རང་རང་གི་མིང་ཡིག་དང་པོ་ཐིག་ལེས་བརྒྱན་
པ་ཞུ་བ་ལས་བྱུང་བའི། བླ་མ་དང་གནོད་སྦྱིན་ཆེན་པོ་རྡོ་རྗེ་བདུད་འདུལ་འཁོར་
དང་བཅས་པ་མཉེས་པར་བྱེད་པའི་དམ་རྫས། སྤྱན་གཟིགས། མཆོད་པའི་བྱེ་བྲག་
བསམ་གྱིས་མི་ཁྱབ་པ་ཞིག ་ །བླ་མ་དང་གནོད་སྦྱིན་ཆེན་པོ་རྡོ་རྗེ་བདུད་འདུལ་
འཁོར་དང་བཅས་པའི་སྤྱན་ལམ་དུ་འབྱུང་ཞིང་རྒྱས་པར་གྱུར་ཅིག །
ཨོཾ་སརྦ་བིད་པཱུ་ར་པཱུ་ར། སཱུ་ར་སཱུ་ར། ཨ་ཝ་རྟཱ་ཡ། ཨ་ཝ་རྟཱ་ཡ་ཧོ་བཛྲ་སྥ་ར་
ཎ་ཁཾ། ཨོཾ་ཨགྷཾ་ཨཱཿཧཱུྃ་ནས། ཤཔྟ་ཨཱཿཧཱུཾ་ཞེས་པའི་བར་གྱིས་བྱིན་གྱིས་བརླབས། དེ་
ནས་རྟེན་བསྐྱེད་པ་ནི། སྭ་བྷཱ་ཝས་སྦྱངས། ཆོས་ཐམས་ཅད་རང་བཞིན་གྱིས་གྲུབ་
པས་སྟོངས་པའི་སྟོང་པ་ཉིད་དུ་གྱུར། སྟོང་པའི་ངང་ལས་རང་གི་མདུན་དུ།
༈
ལས་རིན་པོ་ཆེ་སྣ་བདུན་གྱི་གཞལ་ཡས་ཁང་མཛེས་ཤིང་ཡིད་འཕྲོག་པའི་ནང་དུ།
འཁོར་ལོ་རྩིབས་བཞི་པའི་ལྟེ་བར་སྣ་ཚོགས་པདྨ་དང་ཉི་མ་དང་། སྲིན་པོ་བསྒྱེལ་
བའི་སྟེང་དུ། ཀྵ་མཐིང་ནག་ལས་བྱུང་བའི་རིན་པོ་ཆེ་འབར་བ་ཀྵས་མཚན་པ་ལས་
འོད་ཟེར་འཕྲོས། གདུག་པ་ཅན་ཐམས་ཅད་ཚར་བཅད། ཚུར་འདུས། ས་བོན་
ཕྱག་མཚན་དང་བཅས་པ་ལ་ཐིམ་པ་ཡོངས་སུ་གྱུར་པ་ལས། གནོད་སྦྱིན་ཆེན་པོ་རྡོ་
རྗེ་བདུད་འདུལ་སྐུ་མདོག་མཐིང་ནག །ཞལ་གཅིག་ཕྱག་གཉིས་པ། ཕྱག་གཡས་
ནོར་བུ་རིན་པོ་ཆེ་འབར་བ་དང་། གཡོན་བདུད་རྩིས་གང་བའི་བུམ་པ་བསྣམས་པ།
སྤྱན་གསུམ་དམར་པོ་སྡང་མིག་ཏུ་བགྲད་ཅིང༌། ཞལ་རབ་ཏུ་གདངས་ནས་མཆེ་བ་
གཙིགས་པ། དབུ་ལ་རིན་པོ་ཆེའི་པྲོག་ཞུ་གསོལ་ཞིང༌། རིན་པོ་ཆེའི་རྒྱན་སྣ་ཚོགས་
པས་བརྒྱན་པ། སྐུ་ལ་དར་ནག་གི་བེར་ཆེན་དང༌། ཞབས་ལ་སག་ལྷམ་གསོལ་པ།
ཤིན་ཏུ་བརྗིད་ཅིང་ཞབས་གཡས་ཅུང་ཟད་བརྐྱངས་པའི་སེམས་དཔའི་སྐྱིལ་ཀྲུང་་
གིས་བཞུགས་པ། \ དེའི་གཡོན་དུ་ཡུམ་ཀུན་གྲུབ་མ་སྐུ་མདོག་སྔོན་མོ་ཞལ་གཅིག་
ཕྱག་གཉིས་མ། གཡས་ནད་རྐྱལ་དང་། གཡོན་ཞལ་ཟས་ཡབ་ལ་སྟོབ་ཅིང་། དར་
173

དཀར་གྱི་ན་བཟས་བཀླུབས་པ། རྩིབས་བཞིའི་སྟེང་དུ། ཤར་དུ་ནོར་བདག་ཛམྦྷ་ལ་
དཀར་པོ། ལྷོར་མགོན་པོ་ནག་པོ། ནུབ་ཏུ་འབྲོག་གནས་མཆེད་ལྔ། བྱང་དུ་རྣམ་
སྲས་ལྗང་གུ །དེ་དག་གི་ཕྱི་རོལ་ཏུ་གནོད་སྦྱིན་དང༌། སྡེ་བརྒྱད་ཀྱི་འཁོར་དཔག་ཏུ་
མེད་པས་བསྐོར་བའི་གཙོ་འཁོར་ཐམས་ཅད་ཀྱི་སྤྱི་བོར་ཨོཾ། མགྲིན་པར་ཨཱཿ
ཐུགས་ཀར་ཧཱུཾ་གིས་མཚན་པར་གྱུར། ཐུགས་ཀའི་ཧཱུཾ་གི་འོད་ཟེར་གྱིས་བྱང་ཕྱོགས་
ལྕང་ལོ་ཅན་གྱི་ཕོ་བྲང་ནས། མགོན་པོ་རྡོ་རྗེ་བདུད་འདུལ་འཁོར་དང་བཅས་པ་
སྐད་ཅིག་གིས་སྤྱན་དྲངས། རོལ་མོ་དབྱངས་དང་བཅས་པས། ཧཱུཾ། རིན་ཆེན་ལྷུན་
པོའི་བྱང་གི་ཕྱོགས། ལྕང་ལོ་ཅན་གྱི་ཕོ་བྲང་ནས། །གནོད་སྦྱིན་སྡེ་དཔོན་མཐུ་རྩལ་
ཅན། །རྡོ་རྗེ་བདུད་འདུལ་སྙན་གསོན་ཅིག །སྔོན་ཚེ་རྡོ་རྗེ་འཆང་དབང་གིས། །
བཀའ་བསྒོས་ཇི་ལྟར་ཁས་བླངས་བཞིན། །སངས་རྒྱས་བསྟན་པ་བསྲུང་བ་དང༌། །
རྣལ་འབྱོར་འཕྲིན་ལས་བསྒྲུབ་པའི་ཕྱིར། །རྩེ་གཅིག་མོས་པས་སྤྱན་འདྲེན་ན། །
གནས་འདིར་མྱུར་དུ་གཤེགས་སུ་གསོལ། །དྷརྨ་པཱ་ལ་མཧཱ་ཡཀྵ་ས་པ་རི་ཝཱ་ར་ཨེ་ཧྱ་
ཧི། ཛཿཧཱུཾ་བཾ་ཧོཿ དམ་ཚིག་པ་དང་གཉིས་སུ་མེད་པར་བསམ། བྱ་ཁྱུང་གི་ཕྱག་རྒྱ་
བཅིངས་ལ། བཛྲ་མཧཱ་ས་མ་ཡ་ཧཱུཾ་ཕཊ། ཅེས་དམ་ལ་བཞག གང་ཞིག་དྲན་པ་
ཙམ་གྱིས་ཕྱི་ནང་གི ། །བར་ཆད་ཀུན་སེལ་འདོད་དགུའི་དངོས་གྲུབ་ཀུན། །སྩོལ་
མཛད་གནོད་སྦྱིན་སྡེ་དཔོན་མཐུ་སྟོབས་ཅན། །མགོན་པོ་འཁོར་དང་བཅས་ལ་ཕྱག་
འཚལ་ལོ། །ཞེས་ཕྱག་བྱ། ཨཉྙཾ་ནས་ཤཔྟའི་བར་དང༌། སྔགས་ལ་ཡི་གེ་འབྲུ་གསུམ་
བཏགས་ཏེ་ནང་མཆོད་འབུལ། ཡིག་བརྒྱ་བདུན་ནམ། ཉེར་གཅིག་བཟླས་ལ། ཧཱུཾ།
བདག་ཅག་མ་རིག་དབང་གྱུར་པས། །སྒོ་གསུམ་ཉེས་ཚོགས་ཅི་མཆིས་དང༌། །ཁྱད་
པར་གནོད་སྦྱིན་ཆེན་པོ་ཡི། །ཐུགས་དང་འགལ་བ་མ་ལུས་བཤགས། ཞེས་བཤགས་
པ་བྱ། དེ་ནས་ཐུགས་དམ་བརྐང་བ་ནི། ཧཱུཾ། ཆོས་དབྱིངས་བདེ་བ་ཆེན་པོའི་ལྷ་
།ཕྱི་ནང་གསང་བའི་མཆོད་པའི་སྤྲིན་སྤྲོས་ཏེ། །གནོད་སྦྱིན་ཆེན་པོ་
འཁོར་བཅས་སྤྱན་ལམ་དུ། །འབྱུང་ཞིང་རྒྱས་ལ་དགྱེས་པ་བསྐྱེད་གྱུར་ཅིག ། །རོ་
ལམ་ལས།
174

བརྒྱའི་གསེར་སྐྱེམས་མཆོད་ཡོན་རྒྱ་མཚོར་འཁྱིལ། །མཛེས་པའི་མེ་ཏོག་ས་དང་བར་
སྣང་གང༌། །དྲི་ཞིམ་སྤོས་ཀྱི་དུད་པ་སྤྲིན་ལྟར་གཏིབས། །མུན་སེལ་སྒྲོན་མེ་ཚར་དུ་
དངར་བ་འདིས། །མགོན་པོ་འཁོར་དང་བཅས་པའི་ཐུགས་དམ་བསྐང༌། །དྲི་ཆབ་
བཟང་པོའི་ངད་ཀྱིས་ཕྱོགས་ཀུན་འགེངས། །རོ་བརྒྱ་ལྡན་པའི་ཞལ་ཟས་ལྷུན་པོར་
སྤུངས། །སྣ་ཚོགས་རོལ་མོའི་སྒྲ་དབྱངས་འབྲུག་ལྟར་སྒྲོག །ཕུན་ཚོགས་འདོད་ཡོན་
རྣམ་ལྔའི་ཆར་འབབ་པས། །མགོན་པོ་འཁོར་དང་བཅས་པའི་ཐུགས་དམ་བསྐང་། །
རྫུ་འཕྲུལ་ཤུགས་ལྡན་རྟ་ནག་རླུང་ལྟར་འཕྱོ། །གཡག་རོག་ཞོལ་ཆེན་འཇིགས་པའི་
ངར་སྒྲ་སྒྲོག །དར་གྱི་རྒྱན་ལྡན་ལུག་ནག་སྤྱི་དཀར་མཛེས། །ཁྱུང་ལྟར་ལྡིང་བའི་བྱ་
ནག་ཚོགས་རྣམས་ཀྱིས། །མགོན་པོ་འཁོར་དང་བཅས་པའི་ཐུགས་དམ་བསྐང་། །
ཁྱི་ནག་སྙིང་དཀར་དོམ་ལྟར་མཆོང་ཞིང་རྒྱུག
།སྟག་སྤྱང་སེང་གེ་དྲག་པོའི་ངར་
སྐད་འདོན། །རྡོ་རྗེའི་གོ་ཁྲབ་སྣ་ཚོགས་མཚོན་ཆ་སོགས། ། དམ་རྫས་སྤྱན་གཟིགས་
སྟོང་གསུམ་ཁྱོན་གང་བས། །མགོན་པོ་འཁོར་དང་བཅས་པའི་ཐུགས་དམ་བསྐང་། །
དམར་ཆེན་ཤ་ཁྲག་གཏོར་མ་རི་ལྟར་སྤུངས། །ཇ་ཆང་བདུད་རྩིའི་བཏུང་བ་མཚོ་
ལྟར་བསྐྱིལ། །རིན་ཆེན་བདུན་དང་ཉེ་བའི་རིན་ཆེན་གྱིས། །ཕྱོགས་ཀྱི་འཁོར་ལོ་མ་
ལུས་ཡོངས་བཀང་སྟེ། །མགོན་པོ་འཁོར་དང་བཅས་པའི་ཐུགས་དམ་བསྐང་། །
རིན་ཆེན་རྒྱན་ཕྲེང་དར་ནག་བེར་ཆེན་དང་། །ནོར་བུ་བུམ་བཟང་ཕྱི་ནང་གསང་
བའི་རྟེན། །འཇིག་རྟེན་འཇིག་རྟེན་འདས་པ་ལས་བྱུང་བའི། །དངོས་བཤམས་ཡིད་
སྤྲུལ་མཆོད་སྤྲིན་རྒྱ་མཚོ་འདིས།
།མགོན་པོ་འཁོར་དང་བཅས་པའི་ཐུགས་དམ་
བསྐང་། །ཐུགས་དམ་བསྐངས་ཤིང་ཉམས་ཆགས་གསོས་གྱུར་ཅིང་། །རྐྱེན་ངན་
བར་གཅོད་ཐམས་ཅད་བཟློག་པ་དང༌།
།མཐུན་རྐྱེན་དངོས་གྲུབ་མ་ལུས་སྩལ་དུ་
གསོལ། །དེ་ལྟར་ཐུགས་དམ་བསྐངས་ནས། རང་ཕྱག་རྡོར་དང་མི་གཡོ་བ་གང་
རུང་དུ་གསལ་བའི་ཐུགས་ཀ་ལས་འོད་ཟེར་འཕྲོས། གནོད་སྦྱིན་གྱི་ཐུགས་ཀའི་
སྔགས་ཕྲེང་ལ་ཕོག ཐུགས་རྒྱུད་བསྐུལ། འཕྲིན་ལས་ཐམས་ཅད་ཐོགས་མེད་དུ་
175

བསྒྲུབ་པར་བསམས་ལ།
ཨོཾ་བཛྲ་རཏྣ་ཙིཏྟ་རཱ་ག་རཱ་ག་ཧཱུཾ་ཕཊ། ཅེས་པ་དང༌། ཡུམ་
གྱི་སྔགས་བཟླ་འདོད་ན། ཨོཾ་བཛྲ་རཏྣ་ཙི་ཏྟ་བདུད་མོ་ཏིང་ཀྱོལ་ཏིང་ཏིང་ཛཿཛཿཧཱུཾ་
ཕཊ། ཅེས་བཟླས་པ་ཅི་འགྲུབ་བྱ།
དེ་ནས་གཏོར་བསྔོས་བསྡུས་པར་བཀོད་པ་ལྟར་གཏོར་མ་ཕུལ། ཨཉྙཾ་སོགས་
ཀྱིས་མཆོད་ཅིང་། སྙིང་པོའི་མཇུག་ཏུ་ཨོཾ་ཨཱཿཧཱུྃ་བཏགས་ཏེ་ནང་མཆོད་ཀྱང་འབུལ་
ལོ། །དེ་ནས་བསྟོད་པ་བྱ་བ་ནི། ཧཱུཾ། རྒྱལ་བའི་མཁྱེན་བརྩེའི་མཁའ་དབྱིངས་ལས།
གནོད་སྦྱིན་ཆེན་པོའི་དབྱར་སྐྱེས་ཕྲེང་། །འཕྲིན་ལས་དྲག་པོའི་མེ་ཆར་གྱིས།
བསྟན་དགྲ་ཕྱེ་མར་འཐག་ལ་བསྟོད། །ཆོས་ཀྱི་དབྱིངས་ལས་འོངས་པའི་ལྷ། །ཁྲོ་
ཆགས་བརྗིད་པའི་སྐུར་སྟོན་པ། །དབང་སྔོན་མདོག་ཅན་ཉིན་བྱེད་བརྒྱའི། །འོད་
སྟོང་འགྱེད་ལ་ཕྱག་འཚལ་བསྟོད། །ཞལ་གཅིག་ཕྱག་གཉིས་གཡས་པ་ན། །རིན་
ཆེན་འབར་བས་འདོད་དགུ་དང་། །གཡོན་པ་རིན་ཆེན་བུམ་བཟང་གིས། །ཚེ་དང་
ཡེ་ཤེས་སྩོལ་ལ་བསྟོད། ། དམར་ཟླུམ་སྤྱན་གསུམ་སྡང་མིག་གིས། །བསྟན་དགྲའི་
རྗེས་གཅོད་བྱ་ར་མཛད། །དར་ནག་བེར་ཆེན་ལྷང་ལྷུབ་ནི། །གསེར་གྱི་སྐ་རགས་
ཅན་དེར་བསྟོད། །ཁྱོད་སྐུའི་དཔག་བསམ་ལྗོན་པ་ནི། །རྣམ་མང་རིན་ཆེན་ལས་
གྲུབ་པའི། །རབ་མཛེས་རྒྱན་གྱི་མེ་ཏོག་གིས། །མངོན་པར་མཛེས་ལ་ཕྱག་འཚལ་ལོ༎
མགོན་དེར་གསང་བའི་དགྱེས་པ་བསྐྱེད། །རྣལ་འབྱོར་བུ་བཞིན་སྐྱོང་མཛད་ཅིང་།
གནས་གསུམ་མཁའ་འགྲོའི་གཙོ་མོ་མཆོག །དབྱིངས་ཕྱུག་དཔའ་མོ་ཆེ་ལ་བསྟོད། །
སྐུ་དང་ཆ་ལུགས་སྣ་ཚོགས་ཤིང༌། །མཐུ་སྟོབས་རྫུ་འཕྲུལ་བསམ་མི་ཁྱབ། །འཕྲིན་
ལས་རྣམ་བཞིའི་མཆོག་སྩོལ་བའི། །འཁོར་ཚོགས་རྒྱ་མཚོའི་ཚོགས་ལ་བསྟོད། །ཆོས་
སྐྱོང་ཆེན་པོ་ལྕམ་དྲལ་ལ། །བདག་ཅག་དཔོན་སློབ་འཁོར་བཅས་ཀྱི། །མི་ནོར་
ལོངས་སྤྱོད་བཅས་པ་རྣམས། །བཅོལ་ལོ་བལྟོས་སོ་མཐུ་མ་ཆུང༌། །ཉིན་གསུམ་བྱ་ར་
མཚན་གསུམ་དུ། ། །དྲུང་ནས་མེལ་ཚེ་མ་གཡེལ་ཅིག །ནད་གདོན་ཆོམ་རྐུན་དགྲ་ལ་
སོགས། །ཕྱི་ནང་བར་གཅོད་ཞི་བ་དང༌། །ཚེ་དང་བསོད་ནམས་ལོངས་སྤྱོད་དང་། །
།
།
176

འཁོར་ཚོགས་བསྟན་པ་རྒྱས་པར་མཛོད། །སྲིད་ཞིའི་སྐྱེ་འགྲོ་ཕུན་ཚོགས་ཀུན། །མ་
ལུས་དབང་དུ་འདུ་བ་དང༌། །བདག་ལ་གནོད་པའི་དགྲ་བགེགས་ཀུན། །དྲག་པོའི་
ཆད་པས་ཚར་ཆོད་ཅིག །ཅེས་བསྟོད་ཅིང་འཕྲིན་ལས་བཅོལ་ལོ། །
7 སྨྲས་པ། རིག་གནས་ཀུན་གྱི་བསྟན་པའི་སྲོག་ཤིང་ཆེ། །ཞང་བློན་ཆེན་པོ་རྡོ་
རྗེ་བདུད་འདུལ་གྱི། །སྒྲུབ་ཐབས་གསར་པའི་རིན་ཆེན་ཕྲེང་མཛེས་པ། །སྤེལ་བར་
བྱེད་པོ་ཆོས་ཀྱི་རྒྱལ་མཚན་ཉིད།
།འདི་ལྟར་བསྐྲུན་པའི་དགེ་ཚོགས་ཉལ་འགྲོའི་
རྒྱུན། ། དུས་གསུམ་རྣམ་དཀར་ཛ་ཧུའི་བུ་མོ་དང༌། །ལྷན་ཅིག་ཀུན་མཁྱེན་རྒྱ་མཚོ་
ཆེར་ཞུགས་ནས། །སྲིད་པའི་ཚ་གདུང་སེལ་བའི་མཆོག་གྱུར་ཅིག །ཅེས་གནོད་སྦྱིན་
ཆེན་པོ་རྡོ་རྗེ་བདུད་འདུལ་གྱི་བསྐང་གསོའི་རིམ་པ་བར་ཆད་ཀུན་སེལ་ཞེས་བྱ་བ་་་་
འདི་ཡང་། རིགས་རུས་མཆོག་ཏུ་དགེ་ཞིང་། དད་པ་དང་རྣམ་དཔྱོད་ཕུན་སུམ་
ཚོགས་པ། རིག་གནས་མཐའ་དག་ལ་མཁྱེན་པའི་སྤྱན་ཡངས་གཡོ་བའི་སྡེ་པ་རྣམ་
སྲས་ཛམ་ལ་ཞེས་བྱ་བས་བསྐུལ་བའི་ངོར། མདོ་རྒྱུད་དམ་པའི་མན་ངག་འཛིན་པ།
ཤཱཀྱའི་དགེ་སློང་བློ་བཟང་ཆོས་ཀྱི་རྒྱལ་མཚན་གྱིས། འདིའི་སྒྲུབ་ཐབས་སློབ་དཔོན་
པདྨས་མཛད་པར་གྲགས་པ་དང་། གྲྭ་པ་མངོན་ཤེས་ཀྱིས་མཛད་ཟེར་བའི་ཡིག་
རྙིང་འགའ་ཞིག་འདུག་ཀྱང་། སྔ་མོ་ནས་བརྒྱུད་པས་བྲིས་ནོར་མངོན་ཆེ་ཞིང་།
ཕལ་ཚིག་རིང་ཐུང་ཡང་མི་སྙོམས་པ་ཡིད་བརྟན་དཀའ་བ་དང་། གཞན་མ་ཁུངས་
བཙུན་པའི་གཏོར་ཆོག་གཙང་མ་ཞིག་མ་མཐོང་ཡང་། འདིའི་རྗེས་གནང་ལས་
ཚོགས་རགས་རིམ་དཔལ་ལྡན་བླ་མ་དམ་པའི་ཞབས་དྲུང་དུ་ཐོབ་པའི་གདམས་པ་་་
ལ་གཞི་བྱས། སྔར་གྱི་ཡིག་རྙིང་དེ་དག་གི་ལེགས་ཆ་རྣམས་ཀྱིས་ཀྱང་ཁ་བསྐངས་ཏེ།
ཆོས་གྲྭ་ཆེན་པོ་བཀྲ་ཤིས་ལྷུན་པོའི་གཙུག་ལག་ཁང་དུ་སུག་བྲིས་སུ་བྱས་པ་ལས།
སླར་ཡི་གེ་པ་ནི་རབ་འབྱམས་སྨྲ་བའི་ལོཙྪ་བ་དགེ་འདུན་དཔལ་འབར་རོ། །འདིས་
ཀྱང་བསྟན་པ་རིན་པོ་ཆེ་མི་ནུབ་པའི་རྒྱལ་མཚན་དུ་གྱུར་ཅིག །
\